НАРОДНО ЧИТАЛИЩЕ „МИНЬОР - 2006 г.”

гр. Бобов дол, ул.”Васил Коларов” №3, e-mail: [chitali6te\_minior@mail.bg](mailto:chitali6te_minior@mail.bg)

**ПЛАН – ПРОГРАМА**

**ЗА РАЗВИТИЕ НА ДЕЙНОСТТА**

**В НАРОДНО ЧИТАЛИЩЕ „“МИНЬОР 2006”**

**ПРЕЗ 2019 Г.**

Настоящата план – програма е разработена на основание чл.26, ал.2 от ЗНЧ

I.ОСНОВНА ЦЕЛ:  
Развитие и институционално укрепване на читалището, като местен общностен център с културно-просветна, информационна, социална и гражданска функции.  
Превръщане на Читалището в съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество.

II . ПОДЦЕЛИ И ПРИОРИТЕТНИ НАПРАВЛЕНИЯ В ДЕЙНОСТТА НА ЧИТАЛИЩЕТО:  
1. Възраждане и съхраняване на непреходните духовни ценности, автентични традиции и самобитни обичаи;  
2. Превръщане на Читалището в притегателен център и място за изява и оползотворяване на свободното време както на възрастни, така и на повече деца и младежи;

Участие на читалището в реализацията на областни, общински (градски) програми   
- Фестивали, Събори, Празник на населеното място, Юбилеи;

Реклама на дейността на читалището:  
Акции за популяризиране на читалището и неговите услуги.  
- Мероприятия по привличане на читатели;  
- Популяризиране на библиотечния фонд (имаме подадени документи за регистриране на библиотеката);  
- Популяризиране на всички значими мероприятия проведени от народното читалище:

Рекламна продукция:   
- Листовки, обяви;  
- Плакати;

Наличие на собствена страница на читалището в интернет.   
- Социални мрежи (Facebook)

Адрес на страницата в интернет: chitali6te\_minior2006@mail.bg

III. ДЕЙНОСТИ ПО ПЛАН – ПРОГРАМАТА  
По всяко от дейностите на читалището се планира:

- Изучаване на интересите и потребностите на населението и потенциалната аудитория, която ще посещава читалищните мероприятия;  
- Участие в областни, общински, градски програми;  
- Изготвяне на изложби;  
- Създаване на информационна среда (информационни стендове и витрини и др.).  
- Организация на акции извън стените на читалището;

ІV. ОСНОВНИ ДЕЙНОСТИ НА НАРОДНОТО ЧИТАЛИЩЕ

Формиране на толерантно съзнание и поведения сред населението

Основни направления:  
Формиране на толерантно отношение сред населението:   
- към националните малцинства, компактно живеещи на територията на населеното място и района;   
- към незащитените или хората в неравностойно положение (жени и деца, болни, инвалиди и т.н.);

V. ЛЮБИТЕЛСКО ХУДОЖЕСТВЕНО ТВОРЧЕСТВО, КЛУБОВЕ И КРЪЖОЦИ

Целенасочена работа, насочена към опазване на фолклора и традиционното народно богатство и създаване на условия и възможности за тяхното развитие и популяризиране.

М. февруари

1. Отбелязване годишнината от обесването на Васил Левски – 19 февруари 2019 г..
2. Тържество по случай Бабин ден.
3. Отбелязване годишнината от създаването на НЧ „Миньор 2006“.

М. март

1. Изработване на мартенички за самодейците и честване Деня на самодееца.
2. Концерт по случай Освобождението на България от турско робство.
3. Кулинарна изложба по случай 8-ми март.

М. април

1. Великденски празници.

М. Май

1. Тържествен концерт, посветен на Деня на славянската писменост и култура.

М. юни

1. Тържество за Деня на детето.
2. Отбелязване Деня на Ботев и загиналите за свободата на България.
3. Събор – курбан – Спасов ден (празник на гр. Бобов дол)

М. септември

1. Отбелязване на първия учебен ден.

М. октомври

1. Участие в концерт по повод празника на гр. Бобов дол

М. ноември

1. Отбелязване Деня на будителите.
2. Тържество по случай Ден на християнското семейство

М. декември

1. Коледно тържество.

(изготвяне на календари за самодейците)

1. Участия в традиционните събори в населените места от община Бобов дол и други такива, при получаване на покана за участие.
2. Участия в други културни мероприятия, организирани от община Бобов дол.
3. Участия на самодейците в национални и международни конкурси и фестивали в България:

* „Орфееви таланти“ – град Пловдив;
* „Звезди в радиото“ – град Благоевград;
* „За хляба наш“ – град Благоевград;
* „Млади таланти“ – НДД – София;
* „Мир на Балканите“ – град Дупница;
* „Оро се вие, цървули се кинат“ – село Първомай, Петрич;
* „Слънце иде“ – село Дрен;
* „Пауталия“ – град Кюстендил;
* „Струма пее“ – село Невестино;
* „Бобфест“ – село Радуил;
* „Балканска черга“ – село Шишковци;
* Конкурс „Руско Стефанов“ – тамбура – град Сунгурларе;
* „Пиленце пее“ – град София;
* „Я тропнете, да тропнем“ – град Сливница;
* „На учителя с любов“ – комплекс „Албена“.

Предвидени средства за транспортни услуги при пътувания - участие във фестивали в страната – 4000.00 лв.

Предвидени средства за закупуване на носии 4000.00 лв.

Предвидени средства за застраховка на самодейци 1000.00 лв.

Звукозаписи и видеоклипове – 2500.00 лв.

За ел.енергия и вода – 5000.00 лв.

За закупуване на шопска носия на самодейците малка и средна група – 5000.00 лв.

Заплати служители и граждански договори ръководители – 40000.00 лв.

Осигуровки и данъци – 13000.00 лв.

За 2019 година към самодейците от читалището има отправени покани за участие във фестивали в чужбина, които ще бъдат реализирани при наличие на финансови средства.

Дейности БИБЛОТЕКА:

М. Януари 2019 г – посещение на децата от ЦДГ „Миньор“;

М. Февруари - посещение на децата от ОДЗ „Дружба“;

М. Март - Ден на самодееца – литературно четене;

М. Април - Световен ден на книгата – литературно четене;

М. Май – 11 май – Ден на библиотекаря – посещение на ученици от у-ще „Вапцаров“

М. Юни – запознаване с поезията на Христо Ботев на ученици от училище „Христо Ботев“ гр. Бобов дол;

М. Юни – среща със студенти от община Бобов дол и кандидат студенти във връзка с продължаване на образованието им.

М. септември – посещение на ученици от у-ще „Вапцаров“ по повод запознаване с творчеството на Иван Вазов;

М. Ноември – литературно четене с гост Магдалена Манчева – автор на книгата „Българското време“ и други.

М. Ноември – Ден на християнското семейство – ден на отворените врати в библиотеката на читалището.

Предвидени средства за закупуване на нови книги – 300.00 лв.

План - програмата е приета на заседание на Читалищното настоятелство, проведено на 27.02.2019 г.